SCCC ไม่ปลื้ม ความต้องการปูนซีเมนต์ลดลง ฉุดกำไร Q3 เหลือ 822.55 ลบ.
SCCC ไม่ปลื้ม ปริมาณความต้องการปูนซีเมนต์ลดลง ฉุดกำไร Q3/58 ลด 22% มาที่ 822.55 ลบ. จาก 1.05 พันลบ. เมื่อปีก่อน ขณะที่ช่วง 9 เดือนแรกมีกำไร 3.62 พันลบ. ลดลง 18% จาก 4.43 พันลบ. เมื่อปีก่อน
26 ต.ค. 2558

บริษัท ปูนซีเมนต์นครหลวง จำกัด (มหาชน) หรือ SCCC รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 822.55 ล้านบาท หรือมีกำไรสุทธิ 3.58 บาทต่อหุ้น ลดลง 22% จากช่วงเดียวกันของปีก่อนที่มีกำไรสุทธิ 1.05 พันล้านบาท หรือมีกำไรสุทธิ 4.58 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 3.62 พันล้านบาท หรือ 15.74  บาทต่อหุ้น ลดลง 18% จากช่วงเดียวกันของปีก่อนที่มีกำไรสุทธิ 4.43 พันล้านบาท หรือ 19.27 บาทต่อหุ้น
ทั้งนี้ผลการดำเนินงานดังกล่าวที่ลดลงเนื่องจากปริมาณความต้องการปูนซีเมนต์ลดลง ขณะที่เผชิญกับภาวะการแข่งขันด้านราคาขาย 